Pe partea de venituri este prevăzută o creștere cu circa 700 de milioane de lei determinată de prognoze mai bune la contribuțiile de asigurări sociale, unde este prevăzută o creștere de încasări de aproape 2 miliarde de lei, pâna la 71,4 miliarde de lei, și de la venituri nefiscale, adică în principal dividende plătite statului de către companiile de stat, de unde se așteaptă o colectare de 22,3 miliarde de lei, cu 3,3 miliarde de lei mai mult decât în bugetul inițial.